*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*156. számú előterjesztés*

Bátaszék Város Önkormányzat Képviselő-testületének 2023. augusztus 30-án

15 órakor megtartandó ülésére

Helyi piacra vonatkozó döntések meghozatala

|  |
| --- |
| **Előterjesztő:** dr. Bozsolik Róbert polgármester**Készítette** : dr. Firle-Paksi Anna aljegyző Bozsolik Zoltán városüzemeltetési irodavezető **Törvényességi ellenőrzést végezte:** Takaróné dr. Mihó Beatrix mb. hatósági irodavezető**Tárgyalja:**PG Bizottság 2023.08.29. |

**Tisztelt Képviselő-testület!**

„Piac kialakítása Bátaszéken” projekt kapcsán felújításra került az egész piactér. Az új, igen jó minőségű térburkolat megóvása érdekében, valamint, hogy a piac területe kizárólag annak céljára legyen használva a következő forgalomszabályozási intézkedéseket javasoljuk:

1 db behajtani tilos tábla „kivéve engedéllyel” kiegészítéssel történő elhelyezése, továbbá

1 db megállni tilos tábla elhelyezése

|  |
| --- |
| Szent István tér – piac bejárat |
| 1 db | behajtani tilos | behajtani tilos |
| 1 db | kivéve engedéllyel | upload.wikimedia.org/wikipedia/commons/thumb/e/e8/... |
| 1 db | megállni tilos | megallni_tilos |

A fenti intézkedésekkel kívánjuk jelezni a lakosság, valamint az árusítók felé, hogy még piaci napokon sem engedett a gépjárművel történő közlekedés a piac területén. A behajtani tilos tábla hatálya alól kivételt képeznek a Hősök teréhez kapcsolódó ingatlanok lakói, akiknek az ingatlanra történő be és ki közlekedésük a jövőben is biztosított lesz.

A fentiekre tekintettel javasoljuk az alábbi határozati javaslat elfogadását:

**1.sz. Ha t á r o z a t i j a v a s l a t :**

**Bátaszék belterületi utak közlekedésforgalmi szabályozottságának kiegészítésére**

Bátaszék Város Önkormányzatának Képviselő-testülete a város önkormányzati tulajdonú belterületi közúthálózatának forgalmi rendjét ismételten felülvizsgálta. A határozat mellékletében szereplő szabályozás módosítás 2023. szeptember 1. napjától történő bevezetésével elfogadja.

*Határidő:* 2023. szeptember 1.

*Felelős:* Dr. Bozsolik Róbert polgármester

*Határozatról értesül:* Közterület- felügyelő

Bát-Kom 2004 Kft.

 irattár

„Piac kialakítása Bátaszéken” projekt kapcsán felülvizsgáltuk az önkormányzat VP6-7.2.1.1-20 kódszámú pályázat keretében vállalt kötelezettségeit. Az Önkormányzat a BÁT-KOM 2004 Kft. útján vállalta a helyi termékértékesítő piac üzemeltetését. A 134. sz. előterjesztés keretein belül módosításra kerül a közfeladat-ellátási szerződés, ennek a módosító szerződésnek az II./1. pontja pontosítja a piacüzemeltetéssel kapcsolatos fő feladatokat.

A piac épület használatbavételi engedélye véglegessé vált és a paroklóhelyekre vonatkozó forgalomba helyezésre irányuló engedélyezési eljárás is folyamatban van.

A fenti eljárások befejeztével indokolt lenne a városi piacra vonatkozó üzemeltetési engedély megkérése, valamint a helyi termékértékesítő piac bejelentése a hatályos jogszabályoknak megfelelően.

(A kereskedelemről szóló 2005. évi CLXIV. törvény szerint:

helyi termékértékesítő piac:  olyan piac, ahol a kistermelő a piac fekvése szerinti vármegyében, vagy a piac 40 km-es körzetében, vagy Budapesten fekvő piac esetében az ország területén bárhol működő gazdaságából származó mezőgazdasági-, illetve élelmiszeripari termékét értékesíti

piac: olyan épület, épületegyüttes vagy terület, ahol állandó vagy rendszeres jelleggel többen általában napi, esetenként heti rendszerességgel folytatnak kiskereskedelmi tevékenységet)

A fentiekre tekintettel javasoljuk az alábbi határozati javaslat elfogadását:

**2.sz. Ha t á r o z a t i j a v a s l a t :**

**Városi piachoz és a helyi termékértékesítő piachoz kapcsolódó engedélykérelmek, bejelentések megtételére**

Bátaszék Város Önkormányzatának Képviselő-testülete, mint fenntartó felkéri a BÁT-KOM 2004. Kft.-t, mint üzemeltetőt, hogy a városi piac vonatkozásában piacüzemeltetési engedélyt szerezzen be, valamint a helyi termékértékesítő piac vonatkozásában a bejelentési kötelezettségnek tegyen eleget.

*Határidő:* 2023. november 30.

*Felelős:* Pap Péter ügyvezető

*Határozatról értesül:* Bát-Kom 2004 Kft.

 Bátaszéki KÖH Városüzemeltetési Iroda

 Irattár